The Prime Ministers meeting with the LIGO scientists in Washington DC, comes just two days after he met scientists from the Institute of Plasma Research in New Delhi, who are also working on the LIGO project.
ৱাশ্বিংটন ডিচিত বৃহস্পতিবাৰে লেজাৰ ইণ্টাৰফেৰোমিটাৰ গ্ৰেভিটেচনেল ৱেভ অবজাৰভেটৰী (LIGO)ৰ বৈজ্ঞানিকৰ এটা দলে প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে৷ নেচনেল ছায়েন্স ফাউণ্ডেশ্যনৰ সঞ্চালক ড০ ফ্ৰাংক কৰ্ডোভাৰ নেতৃত্বৰ দলটোত LIGO প্ৰকল্পত কাম কৰা তিনিগৰাকী উদীয়মান ভাৰতীয় বৈজ্ঞানিকো উপস্থিত থাকে৷ ড০ কৰ্ডোভাই কয় যে LIGO প্ৰকল্পৰ ভৱিষ্যতৰ বাবে ভাৰত অতি গুৰুত্বপূৰ্ণ স্থান৷ প্ৰধানমন্ত্ৰীয়ে LIGO প্ৰকল্প ভাৰত-আমেৰিকাৰ বৈজ্ঞানিকৰ মাজৰ সহযোগিতাৰ এক ডাঙৰ উদাহৰণ আৰু এই প্ৰকল্পৰ সফলতাই ভাৰতৰ যুব বিজ্ঞানীসকলৰ বাবে প্ৰেৰণা যোগাব বুলি ব্যাখ্যা কৰে৷ তেওঁ LIGO প্ৰকল্পত কাম কৰা ভাৰতৰ বৈজ্ঞানিকসকলক সাধ্য অনুসৰি ভাৰতীয় ছাত্ৰ-ছাত্ৰীসকলৰ সৈতে বাৰ্তালাপ কৰাৰ আৰু ভাৰতীয় বিশ্ববিদ্যালয়সমূহ ভ্ৰমণ কৰাৰ বাবে আহ্বান জনায়৷ ৱাশ্বিংটন ডিচিত LIGO প্ৰকল্পত কাম কৰা বৈজ্ঞানিকসকলৰে মিলিত হোৱাৰ দুদিন পুৰ্বে প্ৰধানমন্ত্ৰীয়ে নতুন দিল্লীত LIGO প্ৰকল্পত কাম কৰা ইনষ্টিটিউট অৱ প্লাজমা ৰিছাৰ্চৰ বৈজ্ঞানিকসকলৰ সৈতেও মিলিত হৈছিল৷ প্ৰধানমন্ত্ৰী ভাৰতত লেজাৰ ইণ্টাৰফেৰোমিটাৰ গ্ৰেভিটেচনেল ৱেভ অবজাৰভেটৰী (LIGO)ৰ স্থাপন সম্বন্ধীয় বুজাবুজি চুক্তি বিনিময় অনুষ্ঠানৰো সাক্ষী হয়৷ প্ৰধানমন্ত্ৰীক সাক্ষাতৰ আগদিনা এই চুক্তি আমেৰিকাৰ নেচনেল ছায়েন্স ফাউণ্ডেশ্যনৰ সঞ্চালক ড০ ফ্ৰাংক কৰ্ডোভা আৰু ভাৰতৰ আণৱিক শক্তি বিভাগৰ সচিব ড০ শেখৰ বসুৱে স্বাক্ষৰ কৰে৷ AKT/AK/DB (Release ID :138468)